b'\n_START_ARTICLE_\nPatera\n_START_PARAGRAPH_\nV materialni kulturi antike je fiala ali patera  plitva kerami\xc4\x8dna ali kovinska skleda za pitno daritev. Pogosto ima balonast popek (omfalos \xe2\x80\x93 popek) v sredini na dnu za la\xc5\xbeji prijem. Navadno nima ro\xc4\x8dajev in nog (\xc4\x8da\xc5\xa1a za pitje z ro\xc4\x8daji je kiliks; okrogel pladenj z dvema ro\xc4\x8dajema ni patera, nekaj pater pa ima en sam dolg ro\xc4\x8daj). \xc4\x8ceprav se izraza lahko uporabljata enakovredno, zlasti v smislu etru\xc5\xa1\xc4\x8danske kulture, je fiala pogostej\xc5\xa1a pri gr\xc5\xa1kih oblikah in patera v rimskem okolju.\n_START_SECTION_\nUporaba\n_START_PARAGRAPH_\nPitna daritev je osrednji in bistveni del anti\xc4\x8dne gr\xc5\xa1ke religije in ena najpreprostej\xc5\xa1ih in najbolj raz\xc5\xa1irjenih oblik verskega obreda.  Je eden temeljnih verskih aktov, ki dolo\xc4\x8dajo pobo\xc5\xbenost v anti\xc4\x8dni Gr\xc4\x8diji, ki sega v bronasto dobo in celo prazgodovinsko Gr\xc4\x8dijo.  Pitna daritev je bila del vsakdanjega \xc5\xbeivljenja, pobo\xc5\xbenost, ki so jo opravljali vsak dan, zjutraj in zve\xc4\x8der, kakor tudi pred za\xc4\x8detkom obrokov.  Najpogosteje so darovali me\xc5\xa1anico vina in vode, lahko pa tudi \xc4\x8disto vino, med, olje, vodo ali mleko. _NEWLINE_Oblika pitne daritve se imenuje spond\xc4\x93 in je obi\xc4\x8dajno obredno nalivanje vina iz vr\xc4\x8da ali sklede, ki so jo dr\xc5\xbeali v roki. Najpogostej\xc5\xa1i obred je bil zlijte teko\xc4\x8dine iz oinochoeja (vinski vr\xc4\x8d) v patero. Daritev je spremljala molitev. Grki so stali, ko so molili, s povzdignjenimi rokami ali so darovali z desno iztegnjeno roko. Potem ko je bilo vino izlito iz fiale, so preostanek vsebine popili stare\xc5\xa1ine._NEWLINE_V rimski umetnosti je pitna daritev prikazana pri oltarju, menzi (\xc5\xbertvena miza) ali tripodu. To je najpreprostej\xc5\xa1a oblika \xc5\xbertvovanja in je lahko bila zadostna daritev sama po sebi. Uvodni obred (praefatio) za \xc5\xbertvovanje \xc5\xbeivali vklju\xc4\x8duje kadilo in daritev vina na gore\xc4\x8dem oltarju.  Cesarji in bo\xc5\xbeanstva so zlasti na kovancih pogosto upodobljeni, kako zlivajo daritev iz patere. Prizori pitne daritve in sama patera pogosto ozna\xc4\x8dujejo so\xc4\x8dutje, verske dol\xc5\xbenosti ali spo\xc5\xa1tovanje.\n_START_SECTION_\nArhitektura\n_START_PARAGRAPH_\nV arhitekturi se lahko ovalni mav\xc4\x8dni frizi na stavbah imenuje patere.'